11.   כתב תביעה לשלום בית
בבית-הדין הרבני האיזורי

ב_________                                                                                                  תיק מס'_________
בעניין:

____________ ת"ז ___________



על-ידי באי-כוחה עורך-דין _________



ו/או _________



מרח' _________  עיר __________




טל' _________  פקס' __________

("התובעת")

(האישה)




נ ג ד




____________ ת"ז ___________



על-ידי בא-כוחו עורך-דין __________



מרח' _________  עיר __________




טל' _________  פקס' __________

("הנתבע")

(הבעל)

מהות התביעה: שלום בית.

פרשת התביעה
כב' בית-הדין הרבני הנכב מתבקש להורות על שלום בית בין בני-הזוג והכל הכאמור להלן.

ואלה נימוקי הבקשה:

1.
התובעת (להלן: "האישה") תהיה מיוצגת על-ידי עורכי-הדין _______ ו/או _______ וכתובתם תשמש לצורך המצאת כתבי בי-דין.

2.
התובעת והנתבע נישאו זל"ז כדמו"י ביום __________ ומנישואיהם אלה נולדה להם ביום _________ ביתם היחידה, _________, ת"ז _________.

יחסי הצדדים:

3.
ככלל, נישואי הצדדים היו מאושרים וטובים, והגם שהם ידעו ימים יפים וימי סגריר.

4.
משחר היכרותם של הצדדים ועד לחודש _________ היתה האהבה שורה בביתם של הצדדים והכל נעשה ביניהם מתוך דאגה אמיתית לתא המשפחתי ולביתם היחידה. התובעת אהבה ועדיין אוהבת את הנתבע בכל ליבה. 

5.
התובעת תטען כי אחרי ה-"משבר" ספגה מאת הנתבע יחס משפיל אשר התבטא, בין היתר, באלימות פיזית, כך לדוגמה בתאריך _________ הותקפה על-ידי הנתבע.

6.
ברם, למרות הכל מעדיפה התובעת להחריש ולשתוק, הכל לנוכח אהבתה אל הנתבע, והמשך קיום התא המשפחתי. התובעת האמינה ועדיין מאמינה כי ביסודו של דבר, הנתבע הינו בעל טוב, בדרכו שלו כאמור, ודרך שלום הבית והשמירה של התא המשפחתי הינה האלטרנטיבה המועדפת והטובה ביותר עבורה ועבור ביתה ועבור התינוק שבדרך ועל כך הינה נלחמת ותלחם בכל מאודה.
7.
יתירה מזאת, האישה נמצאת בחודש _____________ להריונה - דבר המבטא את אהבתו של הנתבע כלפי האישה.
ה-"משבר":

8.
התובעת תטען, כי בכל תקופת הנישואין, אחותו של הנתבע חוזרת ודורשת עזרה כלכלית למרות שלבני-הזוג היו בחובות כספיים כבדים. יודגש, כי בתקופה זו נעזרו בני-הזוג בהורי התובעת בשל הסיבה כי הנתבע הינו איש בזבזן וחסר אחריות.

9.
יום אחד, אביו של הנתבע חלה במחלת הסרטן. אחותו של הנתבע התקשרה לנתבע ואמרה לו כי אין מי שיטפל באביהם החולה, וזאת למרות שאחותו גרה בסמיכות להורי הנתבע.

10.
בנוסף, בחג ___________ האחרון, בהיותה של התובעת בחודש __________ להריונה (תקופה של בחילות והקאות, ויומיים אחרי שהתובעת שברה את ידה - דבר שהגבילה מאוד), הגיעו בני-הזוג לבקר את אביו של הנתבע בביתו ב_________.

11.
אחותו של הנתבע, התעקשה כי הנתבע והתובעת יביאו את הקטינה אליה לבית-החולים שכן, באותו הזמן היתה בשמירת היריון. התובעת סירבה בשל הסיבה כי הקטינה חולה במחלת האסטמה, שכן, זהו איננו מקום לקטינה החולה במחלת האסטמה, וזאת מאחר כי קיימת סכנת הידבקות בנגיף ויראלי שיכול לגרום לקטינה התקף - דבר זה היה ידוע היטב לנתבע ולמשפחתו.


אחותו של הנתבע פנתה מאחורי גבה של התובעת וביקשה כי הנתבע בכל זאת יביא הקטינה אליה.

12.
בנוסף, כאשר בני-הזוג שהו, באחד מן הימים, אצל אבי הנתבע בביתו ב_________, דובר בין בני-הזוג, כי ילכו לבקר את אחות הנתבע בבית-החולים שב________. באותו הזמן אם הנתבע לחצה את הנתבע כי יביא בדחיפות אוכל לאחותו השוכבת בבית-החולים וזאת למרות שבן-זוגה של האחות סעד אותה בבית-החולים באותה העת.


יודגש, כי התובעת, כאמור לעיל, היתה בתקופה של בחילות והקאות לרבות ידה השבורה - דבר שהגבילה מאוד, וכי הזדקקה למקלחת קרה וארוחה חמה לפני נסיעתה לבית-החולים שב_________.


הנתבע, במקום "לסעוד" את התובעת, אשר הזדקקה לו, ולעזור לה, התעקש לנסוע לאחותו שב____________ על-מנת לרצותה כהרגלו בקודש - כל זאת תוך כדי התעלמות מצרכיה הדחופים של התובעת. 

13.
יודגש, כי לאחר הגיעם של בני-הזוג לדירתם ב_________, התחיל הנתבע "להציג את שריריו" בפני התובעת. ובמה דברים אמורים: לראשונה בחייו כיבס הנתבע לבדו את בגדיו, הכין לעצמו את ארוחותיו ונמנע מלהגיש כל עזרה בבית וזאת למרות ידיעתו כי התובעת מצויה עם גבס וכי נמצאת היא אז בחודש __________ להריונה וכן נמנע מלטפל בקטינה.

14.
לאחר "אירועים" אילו, התפייסו בני-הזוג ושבו לשלום בית ביניהם.

15.
לאחר כ_________ שבועות לערך, מיום ה-"אירוע" עם אחות הנתבע, החליטו בני-הזוג לנסוע ל_________ ולבקר את הורי הנתבע ובתנאי שהתובעת לא תאלץ לבלות עד אור הבוקר, כבדרך-כלל, עם החברים של הנתבע, וזאת בשל מצבה הבריאותי כמתואר לעיל.


הנתבע הפר את הבטחותו וכשירד הערב התעקש כי על בני-הזוג ללכת ולבלות עם חבריו וזאת בניגוד להסכם עם התובעת (להלן: "המשבר"). 

16.
התובעת תטען, כי לאחר ה-"משבר", אחותו של הנתבע, ביררה עבור הנתבע מקומות בהם ניתן לעשות הפלה וזאת מבלי שנתבקשה לכך כלל וכלל.


יודגש, כי התובעת היתה אז בחודש _______ להריונה וכי בירור זה נעשה שלא על דעתה ו/או בהסכמתה לכך.

17.
לאור האמור לעיל, עולה למעלה מכל ספק, כי הגורם ל-"משבר" בין התובעת לנתבע נובע, בין הית,ר מהתערבותה של אחות הנתבע ביחסיהם לרבות חינוך ביתם.

מקצועו של הנתבע:

18.
הנתבע עובד כ____________ מזה כ________ שנים. את זמנו מחלק בין עבודתו כשכיר ב__________ בסניף ________ - שם הינו עובד פעמיים בשבוע בין השעות _______ בבוקר ועד _________ בצהריים. 


בנוסף לעבודה זו, הנתבע עובד כעצמאי ליד ביתו ב________ שברח' _________. 

מטרת התביעה:

19.
התובעת אוהבת את הנתבע ומאמינה בכל ליבה כי זה נפל קורבן למעלליה של אחותו וכי בלעדיה לא היה נגרם כל נתק ו/או שבר בחיי המשפחה של עם הנתבע.


ברור לתובעת למעלה מכל ספק, כי הנתבע, מתנהג שלא על-פי רצונו, וכי הינו נשלט באופן מאגי על-ידי אחותו, המסיתה אותו וספק אם הוא מודע לכך.

20.
התובעת תטען כי הינה אוהבת את בעלה, אוהבת את ביתה ומאושרת שנפל בחלקה היריון זה, וכי חשוב לה לשמור את התא המשפחתי החם והאוהב על-אף כל התלאות אשר עברה עם הנתבע.

21.
התובעת מאמינה כי אם תואר דרכו של הנתבע וזה יתעשת להבין כי נפל קורבן למזימה מתוכננת ישוב הוא לחיק בני משפחתו האוהבת.


התובעת מסכימה למחול לנתבע על התנהגותו הנ"ל שכן, לאור המידע שבידה הוא עצמו נפל קורבן לסחטנות.

22.
התובעת תטען, כי היא עדיין מאמינה שהנתבע עדיין אוהב אותה. כך לדוגמה בית-הדין הנכבד מופנה למכתב המופנה לתובעת המדבר בעד עצמו (מצ"ב ומסומן באות "א").

סמכות בית-הדין רבני:

23.
לבית-הדין הרבני הנכבד הסמכות המקומית והעניינית לדון בתביעה זו לאור מקום מגורי הצדדים ב_________.

24.
יודגש, כי הנתבע הגיש בתאריך _______ תביעה לגירושין בבית-הדין הרבני ב_______ (מצ"ב ומסומן באות "ב") ובתאריך _________ הגישה התובעת בקשה למחיקה ו/או דחיה מחמת חוסר סמכות מקומית (מצ"ב ומסומן באות "ג").

סיכום:

25.
אשר-על-כן, יתבקש כב' בית-הדין הנכבד לזמן את הנתבע לדין ולחייבו כדלקמן:


א.
לשוב ולחיות בשלום בית עם התובעת ההרה וביתו ולצורך כך ליתן צו מתאים לרבות, הפניה לייעוץ נישואין וכדומה.


ב.
לחייב את הנתבע בהוצאות משפט ושכר-טרחת עורך-דין לרבות מע"מ כחוק. 






_________________




__________, עורך-דין





בא-כוח התובעת (האישה)

